  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 14-тӥ гудырикошконэ Россиын Лэсьтӥськисьлэсь нуналзэ пусъё. Ӧнер праздник азьын Удмуртилэн тӧроез Александр Бречалов удысысь 16 устоосызлы ужасьёслы данъёс сётӥз. Со сярысь улосвыл тӧролэн но кивалтэтлэн пресс-службазы ивортӥз. « Удмуртиын лэсьтӥськисьлэсь нуналзэ 25 сюрслэсь трос адями пусъе. Берло вить ар ӵоже тӥляд кужыменызы 200-лэсь трос мерлыко юртъёс, 52 нылпи садъёс, 10 школаос пуктэмын, 825 азбаръёс умоятэмын, 780 мерлыко юртъёс тупатъямын, 403 шутэтскон интыос – паркъёс, скверъёс, юшман интыос – лэсьтэмын » Александр Бречалов, Удмуртилэн тӧроез Куинь адями «Удмурт Элькунысь лэсьтӥськись» дано ним басьтӥз. Соос удысын кӧня ке дасо аръёс тыршо ни. Сергей Аркадьев, кылсярысь, Сарданын эмъян юртэз, Можгаын йӧ аренаез, Кизнерын ёрос лулчеберет юртэз пуктонэ пыриськиз, туннэ Можгаын нылпи поликлиника ӝутонын ужа. Василий Перевощиков гурт возёслы объектъёс пуктэ, со пӧлын туала куронъёслы тупась пудо гидъёс. Татьяна Саадулаева Ижкарысь бадӟым улон огъетъёслэн ӵектосъёссы бордын ужа. Улон инты пуктонъя Удмуртия Приволжск федерал округын азьмынӥсь улосвылъёс пӧлы пыре. Туэ 7 толэзь ӵоже 907 сюрс кватрат метр лэсьтӥзы, ар ӵоже 900 сюрс квадрат метр чакламын вал. Туннэ нуналлы 87 азбаръёс но мер интыос умоятэмын, со пусъемлэн ӝыныез луэ. Лэсьтӥськисьлэн нуналэзлы Ижысь Шор площадьын та ар понна устоосызлэн лэсьтӥськисьёслэн туспуктэмъёсынызы адӟытон радъязы. Тегъёс: Удмуртия праздникъёс данъетъёс лэсьтӥськон  